ବାଇକସ୍ପିଡ ଆଓର୍ଟିକ ଭଲ୍‌ଭ

ବାଇକସ୍ପିଡ ଆଓର୍ଟିକ ଭଲ୍‌ଭ (ଇଂରାଜୀ ଭାଷାରେ Bicuspid aortic valve/ BAV) ହେଉଛି ହୃତ୍‌ପିଣ୍ଡର ଏକ ରୂପ ଯେଉଁଥିରେ ଆଓର୍ଟିକ୍ ଭଲ୍‌ଭରେ ସାଧାରଣଃ ତିନି-ଲିଫଲେଟ/ପତ୍ର (ଟ୍ରାଇକ୍ରସପିଡ୍) ଥିବା ବଦଳରେ ଦୁଇ-ଲିଫଲେଟ/ପତ୍ର (ବାଇକସପିଡ୍) ଥାଏ । ପ୍ରାରମ୍ଭରେ ସାଧାରଣତଃ କୌଣସି ଲକ୍ଷଣ ନଥାଏ ଓ କେବଳ ହୃତ୍‌ପିଣ୍ଡ ମରମର ଶୁଣାଯାଏ । ସମୟକ୍ରମେ ଏହା ଜଟିଳ ହୋଇ ଥୋରାସିକ୍ ଆଓର୍ଟିକ୍ ଆନିଉରିଜମ ଅନ୍ତର୍ଭୂକ୍ତ ହୋଇପାରେ, ଯାହା ଅଧା ଲୋକଙ୍କଠାରେ ଦେଖାଯାଏ; ଆଓର୍ଟିକ ଡିସେକସନ, ଆର୍ଟିକ୍ ଷ୍ଟେନୋସିସ୍ ବା ପ୍ରତ୍ୟାବର୍ତ୍ତନ, ସଂକ୍ରାମକ ଏଣ୍ଡୋକାର୍ଡାଇଟିସ, ହୃଦ୍‌ପାତ ଏବଂ ହଠାତ୍ ମୃତ୍ୟୁ ହୋଇପାରେ । 

ଏହି ରୋଗ ପିତାମାତାଙ୍କଠାରୁ ଉତ୍ତରାଧିକାରୀ ସୂତ୍ରରେ ଆସିପାରେ, ପ୍ରାୟ ଏକ ଅଟୋସୋମାଲ ପ୍ରାଧାନ୍ୟ ଭାବରେ ଓ ସ୍ୱତଃସ୍ପୁର୍ତ୍ତ ଭାବରେ ହୋଇପାରେ । ପ୍ରାୟ ୧୫% ମାମଲା ପରିବାର ମଧ୍ୟରେ ଘଟିଥାଏ । ଏହା କେତେକ ରୋଗ ଯେପରିକି ଡାଇଜର୍ଜ ସିଣ୍ଡ୍ରୋମ, ମାର୍ଫାନ ସିଣ୍ଡ୍ରୋମ ଏବଂ ଟର୍ନର ସିଣ୍ଡ୍ରୋମ ଭଳି ରୋଗ ସହିତ ଅନେକ ସିଣ୍ଡ୍ରୋମର ଅଂଶ ଭାବରେ ରହିପାରେ । ଅନ୍ତର୍ନିହିତ କାର୍ଯ୍ୟବିଧିରେ ପ୍ରାରମ୍ଭିକ ବିକାଶ ସମୟରେ ଭଲ୍‌ଭର ଦୁଇ ପତ୍ର ଅଲଗା ହେବାରେ ବିଫଳ ହେବା ଯୋଗୁ ଏହି ଅବସ୍ଥା ସୃଷ୍ଟି ହୁଏ । ରୋଗ ନିର୍ଣ୍ଣୟ ସାଧାରଣତଃ ହୃତ୍‌ପିଣ୍ଡର ଅଲଟ୍ରାସାଉଣ୍ଡ କରିବାଦ୍ୱାରା ଜଣା ପଡ଼ିଥାଏ । ଜଟିଳତା ଏଡ଼ାଇବା ପାଇଁ ଉପର ଆଓର୍ଟାର ମେଡିକାଲ୍ ଇମେଜିଙ୍ଗ୍ କରିବାକୁ ସୁପାରିଶ କରାଯାଏ |  ପ୍ରଥମ-ଡିଗ୍ରୀ ସମ୍ପର୍କୀୟଙ୍କୁ ଏହି ଅବସ୍ଥା ପାଇଁ ପରୀକ୍ଷା କରାଯିବା ଉଚିତ୍ ।

ଯଦି ପ୍ରାରମ୍ଭିକ ଇମେଜିଙ୍ଗରେ କୌଣସି ଜଟିଳତା ଦେଖାଯାଏ ନାହିଁ ତେବେ ପ୍ରତି ୫ରୁ ୧୦ ବର୍ଷରେ ଥରେ ପରବର୍ତ୍ତୀ ଇମେଜିଙ୍ଗ୍ କରିବା ଉଚିତ । ଯେଉଁମାନଙ୍କର  ଆଓର୍ଟିକ୍ ଆନିଉରିଜ୍ମ ଅଛି ସେମାନଙ୍କର ସୀମିତ କାଟିବାକୁ ପଡ଼େ ଏବଂ ଗର୍ଭଧାରଣ ପୂର୍ବରୁ ଅସ୍ତ୍ରୋପଚାର ପାଇଁ ସୁପାରିଶ କରାଯାଇପାରେ । ଯଦି ଆଓର୍ଟା ୫ ସେମି (୨ ଇଞ୍ଚ)ରୁ ୫.୫ ସେମି (୨.୨ ଇଞ୍ଚ) ଅପେକ୍ଷା ଅଧିକ ହୁଏ ତେବେ ସାଧାରଣତଃ ଅସ୍ତ୍ରୋପଚାର କରିବାକୁ ସୁପାରିଶ କରାଯାଏ । ଭଲଭ୍ ମରାମତି ପାଇଁ ଅସ୍ତ୍ରୋପଚାର ଆବଶ୍ୟକ ହେଲେ ଥୋରାସିକ ଆଓର୍ଟାର ପୁନଃ‌ସ୍ଥାପନ କରାଯାଏ ଯଦି ଏହା ୪.୦ ସେମିରୁ ୪.୫ ସେମି ପର୍ଯ୍ୟନ୍ତ ହୋଇଥାଏ ।  . 

ଜନ୍ମଗତ ହୃତ୍‌ପିଣ୍ଡ ତୃଟି ହେଉଛି ଏକ ସାଧାରଣ ରୋଗ ଯେଉଁଥିରେ ବାଇକସପିଡ ଆଓର୍ଟିକ ଭଲଭ ପ୍ରାୟ ୧.୫% ଲୋକଙ୍କୁ ପ୍ରଭାବିତ କରିଥାଏ ।  ଏହା ମହିଳାମାନଙ୍କ ଅପେକ୍ଷା ପୁରୁଷମାନଙ୍କରେ ୩ ଗୁଣ ଅଧିକ ହୁଏ । ସାର୍ ୱିଲିୟମ୍ ଓସଲର ପ୍ରଥମେ ୧୮୮୮୬ ମସିହାରେ ଏହି ଅବସ୍ଥା ବିଷୟରେ ବର୍ଣ୍ଣନା କରିଥିଲେ ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki